
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 179 

16 Σεπτεμβρίου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 132 
Προσόντα, κριτήρια και διαδικασία πρόσληψης 
αγροφυλάκων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 19 παρ. 1 του ν. 3585/2007 
«Προστασία περιβάλλοντος, αγροτική ασφάλεια και άλ¬ 
λες διατάξεις» (Α' 148). 

2. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ/τος 63/2005 (Α' 98). 

3. Την υπ’ αριθμ. Υ 357/7.1.2009 απόφαση του Πρωθυ¬ 
πουργού «Κατάργηση θέσης υφυπουργού και σύσταση 
θέσης αναπληρωτή υπουργού Εσωτερικών» (Β' 3). 

5. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

6. Την υπ’ αριθμ. 204/2009 γνωμοδότηση του Συμβου¬ 
λίου της Επικράτειας, ύστερα από πρόταση του Ανα¬ 
πληρωτή Υπουργού Εσωτερικών, αποφασίζουμε: 

Άρθρο 1 

Προσόντα - Προϋποθέσεις 

1. Οι υποψήφιοι για κατάταξη, πέραν όσων αναφέρο- 
νται στην παράγραφο 1 του άρθρου 19 του ν. 3585/2007, 
πρέπει να διαθέτουν και τα ακόλουθα προσόντα και 
προϋποθέσεις: 

α. Να είναι κάτοχοι τίτλου σπουδών οποιουδήποτε 
τύπου Λυκείου. Από τον αριθμό των προσλαμβανομένων 
ποσοστό 20% καλύπτεται από υποψηφίους που κατέ¬ 
χουν απολυτήριο τίτλο Ενιαίου Πολυκλαδικού Λυκείου 
κλάδου σπουδών που δεν αντιστοιχεί σε δέσμη ή πτυ¬ 
χίο Τεχνικού Επαγγελματικού Λυκείου και το υπόλοιπο 
ποσοστό από υποψηφίους που κατέχουν οποιονδήποτε 
άλλο απολυτήριο τίτλο όλων των τύπων Λυκείου. Σε πε¬ 
ρίπτωση που οι θέσεις των προσλαμβανομένων με τίτλο 
σπουδών μιας κατηγορίας υποψηφίων δεν καλύπτονται, 
οι κενές θέσεις συμπληρώνονται από υποψηφίους της 
άλλης κατηγορίας. Αν κατά τον υπολογισμό του αριθμού 
των υποψηφίων που αντιστοιχεί στο ανωτέρω ποσοστό 
προκύπτει κλασματικό υπόλοιπο ίσο ή ανώτερο του 0,5 
της μονάδας, τούτο υπολογίζεται ως ακέραια μονάδα, 
ενώ το μικρότερο αυτού δε λαμβάνεται υπόψη. 


β. Να έχουν συμπληρώσει το 21ο έτος της ηλικίας 
τους και να μην υπερβαίνουν το 38ο έτος. Για τον 
υπολογισμό της ηλικίας των ως άνω υποψηφίων ως 
ημερομηνία γέννησης θεωρείται η 31η Δεκεμβρίου του 
έτους γέννησης. 

γ. Οι άνδρες υποψήφιοι απαιτείται να έχουν εκπληρώ¬ 
σει τις στρατιωτικές τους υποχρεώσεις κατά το χρόνο 
λήξης της προθεσμίας υποβολής της αίτησης πρόσλη¬ 
ψης ή να έχουν απαλλαγεί νόμιμα από αυτές, όχι για 
λόγους υγείας (άρθρο 19 παρ. 8 του ν. 3585/2007) και 
να μην υπηρετούν στις Ένοπλες Δυνάμεις. 

δ. Να έχουν υγεία και άρτια σωματική διάπλαση δι- 
απιστούμενη από την αρμόδια Υγειονομική Επιτροπή 
Κατάταξης, σύμφωνα με τις ισχύουσες κάθε φορά δια¬ 
τάξεις για τη σωματική ικανότητα των υποψηφίων των 
παραγωγικών σχολών των Ενόπλων Δυνάμεων (άρθρο 
19 παρ. 8 του ν. 3585/2007). 

ε. Να έχουν σωματικά, ψυχικά και διανοητικά προσό¬ 
ντα ανταποκρινόμενα στις απαιτήσεις του έργου τους, 
στ. Να έχουν ανάστημα τουλάχιστον 1,60 μ. για τις γυ¬ 
ναίκες και 1,65 μ. για τους άνδρες χωρίς υποδήματα και 
στηθική περίμετρο οι άνδρες 0,83 μ. 

ζ. Να έχουν πίστη στο Σύνταγμα, αφοσίωση στην Πα¬ 
τρίδα και τη Δημοκρατία και να μην πιστεύουν σε θρη¬ 
σκευτικά δόγματα τα οποία εμποδίζουν την εκτέλεση 
των καθηκόντων τους. 

η. Να μην έχουν καταδικασθεί, για τέλεση ή απόπειρα 
κακουργήματος ή για έγκλημα ανυποταξίας, λιποτα¬ 
ξίας, προσβολής του πολιτεύματος, προσβολής κατά 
της πολιτειακής εξουσίας, πλαστογραφίας, ψευδορ¬ 
κίας, ψευδούς καταμήνυσης, ψευδούς ανωμοτί κατά¬ 
θεσης, παράβασης καθήκοντος, συκοφαντικής δυσφή- 
μισης, κλοπής, εκβίασης, απάτης, υπεξαίρεσης (κοινή 
και στην υπηρεσία), απιστίας, παθητικής δωροδοκίας, 
ενεργητικής δωροδοκίας, παραβίασης του απορρήτου 
των τηλεφωνημάτων και της προφορικής συνομιλίας, 
καταπίεσης, ναρκωτικών, κατά της γενετήσιας ελευθε¬ 
ρίας και οικονομικής εκμετάλλευσης της γενετήσιας 
ζωής, εμπρησμό (με πρόθεση ή από αμέλεια) ζωοκλοπής, 
ζωοκτονίας, περί αλλοδαπών, λαθρεμπορίας ή οποι- 
ουδήποτε άλλου εγκλήματος από δόλο τελεσθέντος, 
για το οποίο επιβλήθηκε ποινή φυλάκισης τουλάχιστον 
τριών μηνών. 

Επίσης, να μην έχουν παραπεμφθεί αμετάκλητα σε 
δίκη ή εγκλεισθεί σε σωφρονιστικό κατάστημα για κα- 

κούργημα ή κάποιο από τα πλημμελήματα αυτά. Υπο¬ 
ψήφιοι που έχουν παραπεμφθεί σε δίκη επιτρέπεται να 
υποβάλουν αίτηση συμμετοχής στο διαγωνισμό, αλλά, 
αν είναι επιτυχόντες, δεν κατατάσσονται στην Ελληνι¬ 
κή Αγροφυλακή, εκτός εάν εντός ευλόγου χρόνου από 
το πέρας του διαγωνισμού προσκομίσουν αμετάκλητη 
αθωωτική απόφαση ή βούλευμα. Ο όρος καταδίκη πε¬ 
ριλαμβάνει και την καταδίκη σε ποινικό σωφρονισμό 
για τα εγκλήματα που αποτελούν κώλυμα κατάταξης. 
Τα κωλύματα κατάταξης ισχύουν για το χρονικό διά¬ 
στημα από την ημερομηνία υποβολής της αίτησης για 
συμμετοχή στο διαγωνισμό, έως και τη λήξη ισχύος του 
πίνακα κατάταξης. 

θ. Να μην έχουν καταδικασθεί για αγροτική κλοπή ή 
υπεξαίρεση και αγροτική φθορά. 

ι. Να μην έχουν απολυθεί από θέση δημοσίου υπαλλή¬ 
λου ή υπαλλήλου Νομικού Προσώπου Δημοσίου Δικαίου 
δυνάμει πειθαρχικής απόφασης. 

ια. Να μην έχουν στερηθεί οποτεδήποτε των πολιτικών 
δικαιωμάτων τους, έστω και αν έχει λήξει ο χρόνος που 
ορίσθηκε για τη στέρησή τους, με την επιφύλαξη του 
άρθρου 66 του Π.Κ. 

ιβ. Να μην έχουν τεθεί σε δικαστική συμπαράσταση 
(άρθρο 1666 Α.Κ.). 

ιγ. Να μην είναι χρήστες ναρκωτικών ουσιών με βάση 
γνωμάτευση ψυχιάτρου κρατικού νοσοκομείου. 

2. Πρόσθετα προσόντα αποτελούν: 

α. Η γνώση ξένης γλώσσας (Αγγλική - Γαλλική - Γερ- 
μανική). 

β. Η εκπλήρωση των στρατιωτικών υποχρεώσεων κατά 
προτίμηση ως έφεδροι αξιωματικοί ή σε ειδικές δυνά¬ 
μεις, στις Ένοπλες Δυνάμεις. 

γ. Η κατοχή άδειας οδήγησης μοτοποδηλάτου ή μο¬ 
τοσικλέτας. 

3. Η κατοχή τίτλου σπουδών τριτοβάθμιας εκπαίδευ¬ 
σης αποτελεί προσόν που αξιολογείται, σε περίπτωση 
δε που είναι σχετικός με τη χλωρίδα, την πανίδα, την 
οικολογία και το περιβάλλον, προσδίδεται σε αυτόν 
μεγαλύτερη βαρύτητα, σύμφωνα με το άρθρο 8 παρ. 1 
περ. δ' του παρόντος. 

Αρθρο 2 

Προκήρυξη εξετάσεων 

1. Γ ια την αντιμετώπιση των υπηρεσιακών αναγκών σε 
προσωπικό των Υπηρεσιών της Ελληνικής Αγροφυλακής 
προκηρύσσεται διαγωνισμός με απόφαση του Αρχηγού 
για την κατάταξη αγροφυλάκων. 

2. Στην προκήρυξη αναφέρονταί: 

α. Ο αριθμός των προσλαμβανομένων συνολικά, κατά 
Νομό, Υπηρεσία και κατηγορία. 

β. Τα απαιτούμενα προσόντα. 

γ. Τα απαιτούμενα δικαιολογητικά, ο χρόνος και ο 
τρόπος υποβολής τους. 

δ. Η διαδικασία, ο χρόνος, ο τόπος και ο τρόπος διε¬ 
νέργειας των προκαταρκτικών εξετάσεων και πρόσλη¬ 
ψης των επιτυχόντων. 

ε. Κάθε άλλη αναγκαία λεπτομέρεια. 

3. Η προκήρυξη καταχωρίζεται στην ιστοσελίδα της 
Ελληνικής Αγροφυλακής της Γ ενικής Γ ραμματείας Δη¬ 
μόσιας Τάξης του Υπουργείου Εσωτερικών και απο- 
στέλλεται εγκαίρως στις Υπηρεσίες της Ελληνικής 
Αγροφυλακής, στα Επιτελεία των Κλάδων των Ενόπλων 
Δυνάμεων και Σωμάτων Ασφαλείας, στους οικείους ορ¬ 


γανισμούς τοπικής αυτοδιοίκησης, στα κατά τόπους 
γραφεία του Οργανισμού Απασχόλησης Εργατικού Δυ¬ 
ναμικού (Ο.Α.Ε.Δ.) των Νομών πρόσληψης, στις Πρεσβεί¬ 
ες και τα Προξενεία της Ελλάδος στο εξωτερικό, καθώς 
επίσης και σε δύο τουλάχιστον ημερήσιες εφημερίδες 
πανελλήνιας κυκλοφορίας για δημοσίευση. 

Αρθρο 3 

Δικαιολογητικά υποψηφίων 

1. Οι επιθυμούντες να προσληφθούν ως αγροφύλακες 
υποβάλλουν, μέσα στις προθεσμίες που ορίζει η προ¬ 
κήρυξη, τα εξής δικαιολογητικά: 

α. Αίτηση συμμετοχής με πρόσφατη φωτογραφία. 

β. Επικυρωμένο φωτοαντίγραφο του δελτίου αστυνο¬ 
μικής ταυτότητας. Τα στοιχεία του αστυνομικού δελτί¬ 
ου ταυτότητας που έχουν μεταβληθεί, δηλώνονται με 
υπεύθυνη δήλωση του ν. 1599/1986 (Α' 75). 

γ. Επικυρωμένο φωτοαντίγραφο τίτλου σπουδών 
- απολυτηρίου λυκείου και των τυχόν λοιπών τίτλων 
σπουδών που κατέχει. Οι κάτοχοι ισότιμων τίτλων σπου¬ 
δών αλλοδαπής, πρέπει να συνυποβάλουν βεβαίωση 
ισοτιμίας από την αρμόδια Υπηρεσία του Υπουργείου 
Εθνικής Παιδείας και Θρησκευμάτων με αντιστοιχία 
βαθμολογίας. Πτυχία του Α' Κύκλου Σπουδών Τεχνι¬ 
κής Επαγγελματικής Εκπαίδευσης (Τ.Ε.Ε.), των Τεχνικών 
Επαγγελματικών Σχολών (Τ.Ε.Σ και των Σχολών Ο.Α.Ε.Δ.) 
δεν γίνονται δεκτά. 

δ. Γνωμάτευση ψυχιάτρου κρατικού νοσοκομείου που να 
προκύπτει ότι δεν είναι χρήστες ναρκωτικών ουσιών. 

ε. Υπεύθυνη δήλωση του ν. 1599/1986 ότι συγκεντρώ¬ 
νουν τα προσόντα και τις προϋποθέσεις που αναφέρο- 
νται στις περιπτώσεις δ' έως και ιβ' της παραγράφου 1 
του άρθρου 1, επιπλέον οι άνδρες ότι έχουν εκπληρώσει 
τις στρατιωτικές τους υποχρεώσεις ή έχουν απαλλαγεί 
νόμιμα από αυτές, όχι όμως για λόγους υγείας και ότι 
δεν υπηρετούν στις Ένοπλες Δυνάμεις. 

στ. Βεβαίωση του Δήμου ή της Κοινότητας ότι κατοι¬ 
κούν την τελευταία πενταετία πριν την προκήρυξη του 
διαγωνισμού ή κατοικούσαν από τη γέννησή τους και 
μέχρι τη συμπλήρωση του 18ου έτους της ηλικίας τους 
σε νομό που ορίζεται με την απόφαση η οποία εκδίδεται 
κατ’ εξουσιοδότηση των διατάξεων του άρθρου 19 παρ. 
9 του ν. 3585/2007 (Α' 148). 

2. Οι υποψήφιοι που κατέχουν τα πρόσθετα προσόντα 
της παραγράφου 2 του άρθρου 1 υποβάλλουν κατά 
περίπτωση: 

α. Πιστοποιητικό Στρατολογικής Κατάστασης Τύπου 
Α', από το οποίο να προκύπτει ότι υπηρέτησαν μέχρι και 
την απόλυσή τους ως έφεδροι αξιωματικοί ή σε ειδικές 
δυνάμεις στις Ένοπλες Δυνάμεις. 

β. Επικυρωμένο φωτοαντίγραφο πιστοποιητικού ή 
πτυχίου αγγλικής, γαλλικής ή γερμανικής γλώσσας 
επιπέδου τουλάχιστον καλής γνώσης, σύμφωνα με τα 
οριζόμενα στο άρθρο 28 του π. δ/τος 50/2001 (Α' 39), 
όπως ισχύει κάθε φορά, συνοδευόμενο απαραιτήτως 
από επίσημη μετάφραση. 

γ. Επικυρωμένο φωτοαντίγραφο της κατεχόμενης 
άδειας οδήγησης μοτοποδηλάτου ή μοτοσικλέτας. 

3. Οι υπαγόμενοι στις ειδικές κατηγορίες του άρθρου 
20 του ν. 3585/2007 (Α' 148), εφόσον δήλωσαν ότι επι¬ 
θυμούν να κάνουν χρήση του σχετικού δικαιώματος, 
υποβάλουν, κατά περίπτωση, επιπλέον και τα εξής δι- 
καιολογητικά: 

α. Οι γονείς και τέκνα πολυτέκνων. 

Βεβαίωση του προέδρου του οικείου Συλλόγου Πολυ¬ 
τέκνων ή, όπου δεν υπάρχει, του οικείου Ταμείου Πρό¬ 
νοιας και Προστασίας Πολυτέκνων, θεωρημένη από την 
Ανώτατη Συνομοσπονδία Πολυτέκνων Ελλάδας. 

β. Τα τέκνα αναπήρων και θυμάτων πολέμου: 

(1) Βεβαίωση του Γενικού Λογιστηρίου του Κράτους, 
ότι η οικογένεια του υποψήφιου συνταξιοδοτείται για 
τον ανωτέρω λόγο ή υπεύθυνη δήλωση του άρθρου 8 
του ν. 1599/1986, του συνταξιοδοτουμένου, στην οποία 
αναφέρεται ο αριθμός, η χρονολογία έκδοσης και το 
όργανο που εξέδωσε την πράξη συνταξιοδότησης, μαζί 
με ενημερωτικό εκκαθαριστικό σημείωμα του Γενικού 
Λογιστηρίου του Κράτους για την καταβληθείσα σύντα¬ 
ξη το τελευταίο τρίμηνο. Κατά την πρώτη εφαρμογή 
του παρόντος π.δ/τος, δύναται να συνυποβάλλεται με 
την υπεύθυνη δήλωση απόκομμα της συνταξιοδοτικής 
επιταγής καταβολής της σύνταξης κατά το τελευταίο, 
πριν την υποβολή της δήλωσης, μήνα. 

(2) Πιστοποιητικό του οικείου Δήμου ή Κοινότητας για 
την οικογενειακή τους κατάσταση ή σχετική υπεύθυνη 
δήλωση του άρθρου 8 του ν. 1599/1986. 

γ. Τα τέκνα αναγνωρισμένων, βάσει της εκάστοτε 
ισχύουσας νομοθεσίας, ως αγωνιστών Εθνικής Αντί¬ 
στασης: 

(1) Πιστοποιητικό της Διεύθυνσης Εφέδρων Πολεμι¬ 
στών Αναπήρων Θυμάτων και Αγωνιστών (Δ.Ε.Π.Α.Θ.Α.) 
ή οικείας Νομαρχίας, ότι ο πατέρας ή μητέρα του υπο¬ 
ψηφίου έχει αναγνωρισθεί ως αγωνιστής Εθνικής Αντί¬ 
στασης. 

(2) Πιστοποιητικό του οικείου Δήμου ή Κοινότητας για 
την οικογενειακή τους κατάσταση ή σχετική υπεύθυνη 
δήλωση του άρθρου 8 του ν. 1599/1986. 

δ. Τα τέκνα ή οι εν χηρεία σύζυγοι μελών αγρονομικού 
προσωπικού που πέθαναν ή κατέστησαν ανάπηρα κατά 
την εκτέλεση διατεταγμένης υπηρεσίας και ένεκα αυτής, 
καθώς και του υπαγόμενου στο ν.δ. 3030/1954 προσω¬ 
πικού, όπως η υπηρεσιακή τους κατάσταση ρυθμίστηκε 
με τις διατάξεις των νόμων 1892/1990 (Α' 101), 2218/1994 
(Α' 90), 2738/1999 (Α' 180) και 2910/2001 (Α' 91): 

Βεβαίωση της αρμόδιας Διεύθυνσης του Υπουργεί¬ 
ου που εξέδωσε την πράξη ή βεβαίωση της Διεύθυν¬ 
σης Συντάξεων του Γ ενικού Λογιστηρίου του Κράτους. 
Στη δεύτερη περίπτωση απαιτείται και πιστοποιητικό 
του οικείου Δήμου ή Κοινότητας για την οικογενειακή 
του κατάσταση ή υπεύθυνη δήλωση του άρθρου 8 του 
ν. 1599/1986. 

ε. Τα τέκνα θυμάτων τρομοκρατικών πράξεων που 
εμπίπτουν στις ρυθμίσεις των διατάξεων του ν. 1897/1990 
και του ν. 1977/1991, όπως ισχύουν κάθε φορά: 

(Ι)'Εγγραφο αρμόδιας Υπηρεσίας με το οποίο να απο- 
δεικνύεται η τρομοκρατική πράξη. 

(2) Βεβαίωση του Γ ενικού Λογιστηρίου του Κράτους 
ότι η οικογένεια του υποψηφίου συνταξιοδοτείται για 
τον ανωτέρω λόγο ή υπεύθυνη δήλωση του άρθρου 8 
του ν. 1599/86, του συνταξιοδοτουμένου. 

(3) Πιστοποιητικό του οικείου Δήμου ή Κοινότητας για 
την οικογενειακή τους κατάσταση ή σχετική υπεύθυνη 
δήλωση του άρθρου 8 του ν. 1599/1986. 

στ. Οι γονείς τριών τέκνων και τα τέκνα τους κατά τα 
οριζόμενα στις διατάξεις του άρθρου 3 του ν. 3454/2006, 
όπως ισχύει κάθε φορά. 


Άρθρο 4 

Υποβολή και έλεγχος των δικαιολογητικών 

1. Όσοι ενδιαφέρονται να συμμετάσχουν στο δια¬ 
γωνισμό, που προκηρύσσεται για κατάταξη Δοκίμων 
Αγροφυλάκων, υποβάλλουν αυτοπροσώπως στα Αγρο- 
νομικά Τμήματα του τόπου κατοικίας τους, μέσα στην 
προθεσμία που καθορίζεται στην προκήρυξη, αίτηση 
σε ειδικό έντυπο, που χορηγείται από το Αρχηγείο της 
Ελληνικής Αγροφυλακής, η οποία επέχει θέση υπεύ¬ 
θυνης δήλωσης του άρθρου 8 του ν. 1599/1986, μαζί 
με όλα τα απαιτούμενα δικαιολογητικά. Η ανακρίβεια 
των δηλουμένων στοιχείων επισύρει αποκλεισμό από 
το διαγωνισμό και τις τυχόν προβλεπόμενες ποινικές 
κυρώσεις. Η αίτηση πρέπει να είναι καθαρογραμμένη 
χωρίς διορθώσεις και σβησίματα. Αν οι διορθώσεις ή 
τα σβησίματα καθιστούν δυσανάγνωστη ή ακατάλη¬ 
πτη την αίτηση ή αλλοιώνουν ουσιώδη στοιχεία της, 
απορρίπτεται. Αίτηση που υποβάλλεται ταχυδρομικά ή 
με εξουσιοδοτημένο πρόσωπο, δε γίνεται δεκτή και δε 
λαμβάνεται υπόψη για το διαγωνισμό. 

Κάθε υποψήφιος δικαιούται να υποβάλει μία μόνο αί¬ 
τηση συμμετοχής για ένα Νομό και για μία μόνο υπηρε¬ 
σία αυτού, εφόσον υπάρχουν περισσότερες. Υποψήφιος 
που υποβάλει αίτηση συμμετοχής σε περισσότερους 
από ένα νομό ή υπηρεσίες αυτού, αποκλείεται από την 
περαιτέρω διαδικασία και ακυρώνονται όλες οι αιτήσεις 
του. 

2. Ο διοικητής του Αγρονομικού Τμήματος κατά την 
διαδικασία παραλαβής των δικαιολογητικών, προβαίνει 
στις ακόλουθες ενέργειες: 

α. Παραδίδει στους υποψηφίους ένα έντυπο αίτησης 
και οι υποψήφιοι υποχρεούνται να τη συντάξουν ιδιο- 
χείρως και να την υποβάλουν μαζί με τα προβλεπόμενα 
δικαιολογητικά. 

β. Ελέγχει τα στοιχεία που συμπλήρωσαν οι υποψήφιοι 
στην αίτησή τους, μεριμνά για την ορθή συμπλήρωση 
αυτών, καθώς και για την ακρίβεια, την πληρότητα και 
εγκυρότητα των δικαιολογητικών που προσκομίζουν 
οι υποψήφιοι. 

γ. Μετράει το ανάστημα κάθε υποψηφίου και συντάσ¬ 
σει σχετική βεβαίωση στο έντυπο της αίτησης. 

δ. Υπογράφει ότι παρέλαβε την αίτηση και θέτει το 
ονοματεπώνυμο και το βαθμό του κάτω από την ημε¬ 
ρομηνία αυτής. 

ε. Επιστρέφει, χωρίς άλλη διατύπωση, τα δικαιολο- 
γητικά στους υποψηφίους που δεν έχουν το απαιτού- 
μενο ανάστημα ή στερούνται κάποιου από τα λοιπά 
προσόντα και τις προϋποθέσεις της παραγράφου 1 του 
άρθρου 1, πλην της αίτησης συμμετοχής. 

στ. Σε περίπτωση που ο υποψήφιος αμφισβητεί το 
ύψος που βεβαιώθηκε, υποβάλλει αυθημερόν στο ίδιο 
Αγρονομικό Τμήμα αίτηση για νέα μέτρηση του ανα¬ 
στήματος. Ο αρμόδιος για την παραλαβή των δικαιο- 
λογητικών διοικητής του Αγρονομικού Τμήματος, υπο¬ 
βάλλει τα δικαιολογητικά και τη βεβαίωση μέτρησης 
του αναστήματος στην οικεία Διεύθυνση Αγροφυλακής 
Περιφέρειας, με μέριμνα της οποίας διενεργείται νέα 
μέτρηση του αναστήματος από την αρμόδια επιτροπή 
του άρθρου 6 παρ. 1 περίπτωση β' του παρόντος δια¬ 
τάγματος για την άρση της αμφισβήτησης. 

ζ. Υποβάλλει τα ανωτέρω δικαιολογητικά την επομέ¬ 
νη της παραλαβής στην αρμόδια επιτροπή παραλαβής 

και ελέγχου δικαιολογητικών της οικείας Διεύθυνσης 
Αγροφυλακής Περιφέρειας, τηρώντας στο αρχείο της 
Υπηρεσίας φωτοτυπίες των αιτήσεων συμμετοχής. 

Άρθρο 5 

Κριτήρια πρόσληψης 

1. Η πρόσληψη των αγροφυλάκων γίνεται με βάση τα 
κατωτέρω αντικειμενικά κριτήρια: 

α. Το γενικό βαθμό απολυτηρίου τίτλου Λυκείου ή 
Τ.Ε.Ε. (Β' κύκλου), 
β. Την περιοχή κατοικίας τους, 
γ. Την εκπλήρωση των στρατιωτικών τους υποχρε¬ 
ώσεων ως έφεδροι αξιωματικοί ή σε ειδικές δυνάμεις 
στις Ένοπλες Δυνάμεις, 
δ. Το επίπεδο γνώσης ξένης γλώσσας, 
ε. Την κατοχή άδειας οδήγησης μοτοποδηλάτου ή 
μοτοσικλέτας. 

στ. Την υπαγωγή τους σε μία από τις κατηγορίες που 
προβλέπονται στο άρθρο 20 του ν. 3585/2007 (Α' 148). 

ζ. Την κατοχή τίτλου σπουδών τριτοβάθμιας εκπαίδευ¬ 
σης, στον οποίο αν είναι σχετικός με τη χλωρίδα, την 
πανίδα, την οικολογία και το περιβάλλον προσδίδεται 
μεγαλύτερη βαρύτητα, σύμφωνα με το άρθρο 8 παρ. 1 
περ. δ' του παρόντος. 

Άρθρο 6 

Επιτροπές διαγωνισμού 

1. Με απόφαση του Αρχηγού Αγροφυλακής συγκρο¬ 
τούνται οι εξής επιτροπές: 

α. Διενέργειας διαγωνισμού. 

β. Παραλαβής και ελέγχου δικαιολογητικών ανά Πε¬ 
ριφέρεια. 

γ. Αθλητικών δοκιμασιών, 
δ. Διαπίστωσης επιπέδου γνώσεων, 
ε. Ψυχοτεχνικών δοκιμασιών. 

Η γραμματειακή και λοιπή διοικητική υποστήριξη των 
επιτροπών (β), (γ) και (δ), ενεργείται από την Διεύθυνση 
Διοικητικού και Οικονομικοτεχνικών Μέσων του Αρχη¬ 
γείου της Ελληνικής Αγροφυλακής. Όπου απαιτείται, οι 
επιτροπές επικουρούνται στο έργο τους από προσωπικό 
της υπηρεσίας που ορίζεται στις διαταγές συγκρότη¬ 
σής τους. 

2. Στις Διευθύνσεις Αγροφυλακής Περιφερειών συ¬ 
γκροτούνται 3μελείς επιτροπές παραλαβής και ελέγχου 
των δικαιολογητικών που υποβλήθηκαν από τα Αγρονο- 
μικά Τμήματα της δικαιοδοσίας τους, από αγρονομικούς 
υπαλλήλους με βαθμό Αγρονόμου ή Αγρονομικού Υπο¬ 
διευθυντή ή Αγρονομικού Διευθυντή. Πρόεδρος των επι¬ 
τροπών αυτών είναι ο κατά βαθμό ανώτερος ή μεταξύ 
ομοιοβάθμων ο αρχαιότερος αγρονομικός υπάλληλος. 
Έργο των επιτροπών αυτών είναι: 

α. Ο επανέλεγχος των υποβληθέντων δικαιολογητικών 
από τα Αγρονομικά Τμήματα της δικαιοδοσίας τους. 

β. Η αναστημομέτρηση όσων υποψηφίων υπέβαλαν 
αίτηση για νέα μέτρηση του αναστήματος. 

γ. Η επιστροφή, εγγράφως, των αιτήσεων και δικαιο- 
λογητικών των υποψηφίων που δε διαθέτουν τα απαι- 
τούμενα προσόντα και προϋποθέσεις. 

δ. Η σύνταξη καταστάσεων κατά αλφαβητική σειρά και 
κατά κατηγορία των υποψηφίων που υπέβαλαν αιτήσεις 
και δικαιολογητικά και η διαβίβασή τους στην Επιτροπή 
Διενέργειας του Διαγωνισμού . 

3. Η Επιτροπή Διενέργειας του Διαγωνισμού έχει την 
ευθύνη της διενέργειας του διαγωνισμού, την εποπτεία, 
τον έλεγχο και το συντονισμό όλων των λοιπών Επιτρο¬ 


πών της παραγράφου 1 του παρόντος άρθρου. Ειδικότε¬ 
ρα, η Επιτροπή αυτή είναι αρμόδια για τη βαθμολόγηση 
των υποψηφίων με βάση τα αντικειμενικά κριτήρια, για 
τη διενέργεια των γραπτών εξετάσεων, τη βαθμολόγηση 
των γραπτών, καθώς και τη διεξαγωγή και βαθμολόγη¬ 
ση της προφορικής συνέντευξης. Η εν λόγω επιτροπή 
απαρτίζεται από έναν εκπρόσωπο του Νομικού Συμ¬ 
βουλίου του Κράτους, με βαθμό τουλάχιστον νομικού 
συμβούλου, που ορίζεται προς τούτο από τον Πρόεδρο 
αυτού και από δύο Αγρονομικούς Διευθυντές που έχουν 
την ικανότητα, λόγω των γνώσεών τους ή της εμπειρίας 
τους, να αξιολογήσουν και να βαθμολογήσουν μέσω της 
προφορικής συνέντευξης, την εν γένει προσωπικότητα 
των υποψηφίων, τη δυνατότητά τους να ανταποκριθούν 
στην άσκηση των καθηκόντων τους και να διαπιστώσουν 
μέσω των γραπτών εξετάσεων το επίπεδο των γνώσεών 
τους. Πρόεδρος της Επιτροπής ορίζεται ο εκπρόσωπος 
του Νομικού Συμβουλίου του Κράτους. 

4. Για τη διαπίστωση του επιπέδου γνώσεων, συγκρο¬ 
τείται τριμελής Επιτροπή Κατάρτισης Ερωτήσεων, στις 
οποίες διαγωνίζονται οι υποψήφιοι. Στην Επιτροπή αυτή 
μετέχουν ένας (1) αγρονομικός υπάλληλος με βαθμό 
Αγρονόμου ή Αγρονομικού Υποδιευθυντή ή Αγρονομι- 
κού Διευθυντή, ως πρόεδρος και δύο (2) μέλη από το 
Διδακτικό Επιστημονικό Προσωπικό (Δ.Ε.Π.) της τριτο¬ 
βάθμιας εκπαίδευσης ή από καθηγητές δευτεροβάθμιας 
εκπαίδευσης, με συναφή ειδικότητα και γνώση προς το 
εξεταζόμενο υπ’ αυτών αντικείμενο. Τα μέλη που συ¬ 
γκροτούν την Επιτροπή προτείνονται, κατόπιν σχετικής 
αλληλογραφίας από τα Ανώτατα Εκπαιδευτικά Ιδρύματα 
ή της Διευθύνσεις Δευτεροβάθμιας Εκπαίδευσης στις 
οποίες υπάγονται. Η Επιτροπή καταρτίζει και παραδί- 
δει στην Επιτροπή Διενέργειας Διαγωνισμού, συνολικά 
διακόσιες (200) ερωτήσεις, ήτοι πενήντα (50) από κάθε 
μία από τις εξής θεματικές ενότητες: α) Νεοελληνική 
γλώσσα, β) Μαθηματικά, γ) Πολιτικοί Θεσμοί και Οργά¬ 
νωση του Κράτους και δ) Γνώσεις Γενικής Παιδείας. Η 
ίδια επιτροπή καθορίζει με το σύστημα των πολλαπλών 
επιλογών τις πιθανές απαντήσεις σε κάθε ερώτηση, 
καθώς και ποια απάντηση από αυτές είναι η ορθή. 

5. Γ ια τη διενέργεια των αθλητικών δοκιμασιών 
συγκροτούνται μία ή περισσότερες Επιτροπές, που 
απαρτίζονται από τρεις (3) αγρονομικούς υπαλλήλους 
με βαθμό Αγρονόμου ή Αγρονομικού Υποδιευθυντή ή 
Αγρονομικού Διευθυντή. Έργο των Επιτροπών αυτών 
είναι η διαπίστωση της σωματικής ικανότητας και φυ¬ 
σικής αντοχής των υποψηφίων. Γ ια το σκοπό αυτό οι 
υποψήφιοι υποβάλλονται στην εξέταση των αθλητικών 
δοκιμασιών και αγωνισμάτων που προβλέπονται στο 
άρθρο 7 του παρόντος. Πρόεδρος κάθε Επιτροπής ορί¬ 
ζεται ο κατά βαθμό ανώτερος ή μεταξύ ομοιοβάθμων ο 
αρχαιότερος αγρονομικός υπάλληλος. 

6. Οι ψυχοτεχνικές δοκιμασίες διενεργούνται από 
τριμελή Επιτροπή που απαρτίζεται από έναν (1) αγρο- 
νομικό υπάλληλο με βαθμό Αγρονόμου ή Αγρονομικού 
Υποδιευθυντή ή Αγρονομικού Διευθυντή, ως Πρόεδρο 
και δύο (2) ψυχιάτρους ή ψυχολόγους, ως μέλη οι οποίοι 
δύνανται να προέρχονται από αγρονομικό προσωπικό 
ειδικών καθηκόντων της Ελληνικής Αγροφυλακής ή Υγει¬ 
ονομικούς Αξιωματικούς της Ελληνικής Αστυνομίας ή 
του Πυροσβεστικού Σώματος ή των Ενόπλων Δυνάμεων 
ή από Κρατικό Νοσοκομείο. 

Αρθρο 7 

Αθλητικές δοκιμασίες 

1. Για τον έλεγχο της σωματικής ικανότητας και της 
φυσικής αντοχής, οι υποψήφιοι υποβάλλονται σε αθλη¬ 
τικές δοκιμασίες. Ο τόπος και ο χρόνος των αθλητικών 
δοκιμασιών καθορίζονται με απόφαση του Αρχηγού της 
Ελληνικής Αγροφυλακής, η οποία αποστέλλεται έγκαι¬ 
ρα σε όλες τις Υπηρεσίες της, για την ενημέρωση των 
υποψηφίων. Ειδικότερα, οι υποψήφιοι δοκιμάζονται στα 
εξής αγωνίσματα: 

α. Δρόμος 100 μέτρων σε χρόνο 16" (μια προσπά¬ 
θεια). 

β. Δρόμος 1000 μέτρων σε χρόνο 4' και 20" (μια προ¬ 
σπάθεια). 

γ. Άλμα σε ύψος με φόρα τουλάχιστον 1,00 μέτρο 
(τρεις προσπάθειες). 

δ. Αλμα σε μήκος με φόρα τουλάχιστον 3,60 μέτρα 
(τρεις προσπάθειες). 

ε. Ρίψη σφαίρας (7,275 χλγ.) σε απόσταση τουλάχι¬ 
στον 4,50 μέτρα ως μέσο όρο ρίψης με το δεξί και 
το αριστερό χέρι ανά προσπάθεια (τρεις προσπάθειες 
ανά χέρι). 

2. Υποψήφιοι που δεν μπορούν να ανταποκριθούν σε 
μια από τις παραπάνω δοκιμασίες και αγωνίσματα ή δεν 
προσέρχονται κατά την ημερομηνία που καλούνται να 
εξεταστούν, εκτός αν η μη προσέλευσή τους οφείλεται 
αποδεδειγμένα σε λόγους ανωτέρας βίας και μέχρι την 
ημερομηνία λήξης των δοκιμασιών, κρίνονται ακατάλ¬ 
ληλοι για κατάταξη και αποκλείονται με πρακτικό της 
Επιτροπής Αθλητικών Δοκιμασιών, που τοιχοκολλάται 
στο Αρχηγείο της Ελληνικής Αγροφυλακής και κοινοποι¬ 
είται στη Διεύθυνση Διοικητικού και Οικονομικοτεχνικών 
Μέσων. Επανεξέταση στις αθλητικές δοκιμασίες δεν 
επιτρέπεται για κανένα λόγο. Υποψήφια που δηλώνει 
ότι κυοφορεί, επιτρέπεται να συμμετέχει στις αθλητικές 
δοκιμασίες μόνον εφόσον προσκομίσει γνωμάτευση του 
θεράποντα ιατρού της, στην οποία ρητά να αναφέρεται, 
ότι επιτρέπεται η συμμετοχή της και ότι από αυτή δε 
θα προκύπτει πρόβλημα στην υγεία της και στο κυοφο¬ 
ρούμενο. Εάν κατά το χρόνο της εξέτασης υποψηφίου 
στις αθλητικές δοκιμασίες υπάρχει κώλυμα εξέτασής 
του, η Επιτροπή δύναται κατά την κρίση της, να ανα¬ 
βάλλει για μια μόνο φορά την εξέταση σε άλλο χρόνο, 
όχι όμως πέραν του καθοριζομένου για τη διενέργεια 
των εξετάσεων αυτών χρόνο. 

Αρθρο 8 

Βαθμολόγηση αντικειμενικών κριτηρίων - ένσταση 

1. Η Επιτροπή Διενέργειας Διαγωνισμού, μετά τις 
αθλητικές δοκιμασίες προβαίνει στη βαθμολόγηση όσων 
κρίνονται ικανοί σ’ αυτές. Η βαθμολόγηση ενεργείται 
για τους υποψηφίους κάθε νομού και κατά κατηγορία 
χωριστά με βάση τα ακόλουθα αντικειμενικά κριτήρια 
και προσαυξήσεις: 

α. Τον βαθμό του απολυτηρίου Λυκείου πολλαπλασι- 
αζόμενο με το συντελεστή 20. 

β. Εκατό (100) μονάδες, για τους υποψηφίους που κα¬ 
τοικούν την τελευταία πενταετία ή κατοικούσαν από τη 
γέννησή τους και μέχρι τη συμπλήρωση του 18ου έτους 
της ηλικίας τους, σε περιοχές που περιλαμβάνονται 
στην τοπική αρμοδιότητα των Υπηρεσιών αγροφυλακής 
για τις οποίες προκηρύσσεται διαγωνισμός πλήρωσης 
θέσεων. 


γ. Πενήντα (50) μονάδες, για τους υποψηφίους που 
είναι πτυχιούχοι τριτοβάθμιας εκπαίδευσης. 

δ. Επιπλέον δέκα (10) μονάδες για τους υποψηφίους 
που κατέχουν πτυχίο τριτοβάθμιας εκπαιδευτικής μονά¬ 
δας σχετικό με το γνωστικό αντικείμενο της χλωρίδας 
ή της πανίδας ή της οικολογίας ή του περιβάλλοντος. Η 
σχέση αυτή πιστοποιείται από βεβαίωση του Τμήματος 
της οικείας εκπαιδευτικής μονάδας που χορήγησε το εν 
λόγω πτυχίο την οποία οφείλουν να προσκομίσουν οι 
υποψήφιοι. Η κατοχή περισσότερων τίτλων σπουδών ή 
η κατοχή πτυχίου με γνώση περισσότερων γνωστικών 
αντικειμένων δεν προσαυξάνει την μοριοδότηση. 

ε. Σαράντα (40) μονάδες στους έχοντες άριστη γνώση 
ξένης γλώσσας, τριάντα (30) μονάδες στους έχοντες 
πολύ καλή γνώση και είκοσι (20) μονάδες στους έχοντες 
καλή γνώση. 

Η γνώση της ξένης γλώσσας αποδεικνύεται κατά τα 
οριζόμενα στο π.δ. 50/2001 (Α' 39), ως ισχύει κάθε φορά. 
Η γνώση περισσοτέρων της μιας γλώσσας δεν προσαυ¬ 
ξάνει τη μοριοδότηση. 

στ. Σαράντα (40) μονάδες, για τους υποψηφίους άν- 
δρες που έχουν υπηρετήσει ως έφεδροι αξιωματικοί 
ή σε ειδικές δυνάμεις των Ενόπλων Δυνάμεων. Αν συ¬ 
ντρέχουν και τα δύο κριτήρια ο υπολογισμός γίνεται 
μία φορά. 

ζ. Τριάντα (30) μονάδες για όσους κατέχουν άδεια 
οδηγήσεως μοτοσικλέτας και είκοσι (20) μονάδες για 
όσους κατέχουν άδεια οδηγήσεως μοτοποδηλάτου. Αν 
συντρέχουν και τα δύο κριτήρια προστίθεται ο μεγα¬ 
λύτερος αριθμός μονάδων. 

2. Κατά της βαθμολογίας των αντικειμενικών κριτηρίων 
και προσαυξήσεων, επιτρέπεται, μέσα σε αποκλειστική 
προθεσμία δέκα (10) ημερών που αρχίζει από την επομέ¬ 
νη της ανάρτησής τους, η άσκηση έγγραφης ένστασης 
για μη ορθό ή ελλιπή υπολογισμό τους. Η ένσταση υπο¬ 
βάλλεται στο Αρχηγείο της Ελληνικής Αγροφυλακής, 
εξετάζεται από τον Βοηθό Αρχηγού, ο οποίος ελέγχει 
την βασιμότητα των ισχυρισμών και ακολούθως προ¬ 
βαίνει σε έλεγχο της νομιμότητας της συγκεκριμένης 
βαθμολογίας. Εάν διαπιστώσει οποιαδήποτε ουσιώδη 
παράλειψη ή πλημμέλεια, που επιδέχεται διόρθωση, 
παραγγέλλει στην Επιτροπή Διενέργειας Διαγωνισμού 
τις απαιτούμενες μεταβολές και την ανασύνταξη των 
συγκεκριμένων πινάκων. Η απόφαση του Βοηθού Αρχη¬ 
γού επί της βασιμότητας ή μη της ένστασης υποψηφίου 
γνωστοποιείται στον ενδιαφερόμενο. Η Επιτροπή Διε¬ 
νέργειας Διαγωνισμού, μετά την εξέταση από τον Βοηθό 
Αρχηγού όλων των ενστάσεων και την ανασύνταξη των 
πινάκων βαθμολόγησης των αντικειμενικών κριτηρίων 
και προσαυξήσεων των υποψηφίων, εφόσον συντρέχει 
περίπτωση, καταρτίζει τους διορθωμένους οριστικούς 
πίνακες κατά φθίνουσα σειρά. 

Αρθρο 9 

Γραπτές εξετάσεις 

Για τη διαπίστωση του επιπέδου γνώσεων, δίδονται 
στους διαγωνιζομένους συνολικά πενήντα (50) ερωτήσεις, 
για να απαντήσουν με τη μέθοδο πολλαπλών επιλογών 
σε χρόνο 30' λεπτών της ώρας. Οι πενήντα (50) αυτές 
ερωτήσεις, κληρώνονται την προηγούμενη των εξετάσε¬ 
ων από την Επιτροπή Διενέργειας Διαγωνισμού μεταξύ 
διακοσίων (200) ερωτήσεων, που έχουν καταρτισθεί από 
την Επιτροπή του άρθρου 6 παρ. 4 του παρόντος. 

Η βαθμολόγηση των γραπτών μπορεί να γίνεται με 
την χρήση των μέσων της ηλεκτρονικής τεχνολογίας 
(αυτόματη βαθμολόγηση). Για κάθε ορθή απάντηση ο 
διαγωνιζόμενος βαθμολογείται με δυο (2) μονάδες, για 
κάθε λανθασμένη αφαιρείται μια (1) μονάδα και σε πε¬ 
ρίπτωση που δεν απαντήσει με μηδέν (0). Η συνολική 
βαθμολογία των ορθών απαντήσεων πολλαπλασιάζεται 
με το συντελεστή δέκα (10). Εφόσον συντρέχει και πε¬ 
ρίπτωση αρνητικής βαθμολόγησης, η συνολική βαθμο¬ 
λογία προκύπτει μετά από αφαίρεση της βαθμολογίας 
που αντιστοιχεί στις εσφαλμένες απαντήσεις. Για να 
κριθεί υποψήφιος ικανός και να συμμετάσχει στο επό¬ 
μενο στάδιο του διαγωνισμού πρέπει απαραιτήτως να 
έχει συγκεντρώσει ως τελικό βαθμό γραπτής εξέτασης 
τουλάχιστον την βάση της βαθμολογίας, που ορίζεται 
στις τριακόσιες δέκα (310) μονάδες. Δεν επιτρέπεται 
επανεξέταση ή νέα βαθμολόγηση των γραπτών. Η Επι¬ 
τροπή διενέργειας Διαγωνισμού συντάσσει χωριστούς 
αλφαβητικούς πίνακες αποτυχόντων και ικανών, τους 
οποίους αναρτά στο Αρχηγείο της Ελληνικής Αγροφυ¬ 
λακής για να ενημερωθούν οι ενδιαφερόμενοι. 

Άρθρο 10 
Συνέντευξη 

1. Από τους πίνακες ικανών, που συντάχθηκαν σύμ¬ 
φωνα με το προηγούμενο άρθρο, αριθμός υποψηφίων, 
τριπλάσιος του αριθμού των προκηρυσσομένων θέσεων, 
καλείται από τη Διεύθυνση Διοικητικού και Οικονομικο- 
τεχνικών Μέσων/Α.Ε.Α. να παρουσιασθεί για συνέντευξη 
στην Επιτροπή Διενέργειας Διαγωνισμού. Η κλήση των 
υποψηφίων γίνεται με βάση το πρόγραμμα που εκδίδε- 
ται έγκαιρα από την ίδια Διεύθυνση και κοινοποιείται 
στις Υπηρεσίες της, οι οποίες ακολούθως αναρτούν 
το εν λόγω πρόγραμμα σε πίνακα ανακοινώσεών τους 
και το καταχωρίζουν στην ιστοσελίδα της Ελληνικής 
Αγροφυλακής για να λάβουν γνώση οι ενδιαφερόμενοι, 
με δική τους μέριμνα από τις Υπηρεσίες που υπέβαλλαν 
τα δικαιολογητικά. 

2. Για την αξιολόγηση και βαθμολόγηση της εν γένει 
προσωπικότητας των υποψηφίων και της δυνατότητάς 
τους να ανταποκριθούν στην άσκηση των καθηκόντων 
τους, οι υποψήφιοι υποβάλλονται ενώπιον της Επιτρο¬ 
πής Διενέργειας Διαγωνισμού, σε προφορική συνέντευ¬ 
ξη. Ειδικότερα, η Επιτροπή Διενέργειας Διαγωνισμού, 
για την έρευνα της προσωπικότητας του υποψηφίου 
με συνοπτική αιτιολογία, αξιολογεί και βαθμολογεί συ¬ 
νολικά την παράσταση, την ικανότητα έκφρασης και 
τις γνώσεις που είναι συναφείς με την άσκηση των 
καθηκόντων του προσωπικού της Υπηρεσίας, το πνεύμα 
συνεργασίας και το χαρακτήρα του κάθε υποψηφίου και 
καταρτίζει πρακτικό αιτιολογώντας την κρίση της. Η συ¬ 
νέντευξη βαθμολογείται με συντελεστή που κυμαίνεται 
από 0,80 ως και 1,20 επί της συνολικής βαθμολογίας, 
που έχει λάβει ο υποψήφιος στα αντικειμενικά κριτήρια 
καθώς και στις γραπτές εξετάσεις. Κατά της βαθμολο¬ 
γίας που λαμβάνουν οι υποψήφιοι στη συνέντευξη δεν 
επιτρέπεται ένσταση. 

Άρθρο 11 

Συνολική βαθμολογία - πίνακες επιτυχόντων 

Η Επιτροπή Διενέργειας Διαγωνισμού συντάσσει κατά 
κατηγορία υποψηφίων και σε περίπτωση ύπαρξης πε¬ 
ρισσότερων Αγρονομικών Τμημάτων στον Νομό και 
κατά Τμήμα, πίνακες βαθμολογικής προτεραιότητας 


κατά φθίνουσα σειρά βαθμολογίας ανά νομό, υπηρεσία 
και κατηγορία υποψηφίων. Στους πίνακες αυτούς ανα¬ 
γράφεται η συνολική βαθμολογία που έχει λάβει κάθε 
υποψήφιος από το σύνολο των αντικειμενικών κριτηρίων 
και προσαυξήσεων που δικαιούται, τη βαθμολόγηση των 
γραπτών εξετάσεων, καθώς και τη βαθμολόγηση της 
συνέντευξης. Σε περίπτωση ισοβαθμίας των υποψηφίων 
λαμβάνεται υπόψη ο βαθμός των γραπτών εξετάσεων 
και επί νέας ισοβαθμίας, ο έγγαμος προηγείται του 
άγαμου. Σε περίπτωση ισοβαθμίας μεταξύ εγγάμων, 
προηγείται αυτός που έχει τα περισσότερα τέκνα 
και μεταξύ αγάμων, ο έχων τη μεγαλύτερη ηλικία, η 
οποία υπολογίζεται με βάση την ημερομηνία γέννησης. 
Σε κάθε περίπτωση αν και πάλι προκύψει ισοβαθμία, 
ενεργείται κλήρωση από την Επιτροπή, παρουσία των 
ισοβαθμούντων υποψηφίων ή των ειδικώς προς τούτο 
εξουσιοδοτουμένων προσώπων. 

Άρθρο 12 

Ψυχοτεχνικές δοκιμασίες - υγειονομικές εξετάσεις 

1. Από τους πίνακες βαθμολογικής προτεραιότητας 
κατά φθίνουσα σειρά συνολικής βαθμολογίας, αριθμός 
υποψηφίων ίσος με τον αριθμό των προκηρυσσομένων 
θέσεων, κατά Νομό πλήρωσης θέσεων και κατά κατη¬ 
γορία προσαυξημένος κατά 10% (δεκαδικά υπόλοιπα δε 
λαμβάνονται υπ’ όψιν), καλείται από την Διεύθυνση Διοι¬ 
κητικού και Οικονομικοτεχνικών Μέσων του Αρχηγείου 
της Ελληνικής Αγροφυλακής να υποβληθεί, σε χρόνο 
και χώρο που ανακοινώνεται στους ενδιαφερομένους, 
σε ψυχοτεχνικές δοκιμασίες, προκειμένου να εξακρι¬ 
βωθούν οι ψυχικές τους ικανότητες. Με την εξέταση 
αυτή ερευνάται, κατά το χρόνο της δοκιμασίας ιδίως 
η κρίση, η προσαρμοστικότητα στις μεταβαλλόμενες 
καταστάσεις και απαιτήσεις, η αυτοκυριαρχία, η συναι¬ 
σθηματική σταθερότητα, η δομή της προσωπικότητας, 
η σκέψη και η αντίληψη. Η Επιτροπή αυτή με πράξη, 
που δεν υπόκειται σε ένσταση, κρίνει τους υποψηφίους 
ικανούς ή μη για κατάταξη. 

2. Όσοι κριθούν ικανοί στις ψυχοτεχνικές δοκιμασίες, 
καλούνται από την ίδια Διεύθυνση να παραλάβουν το 
δελτίο υγειονομικής εξέτασης, επί του οποίου επικολ- 
λάται φωτογραφία του υποψηφίου για να μεταβούν σε 
Κρατικό Νοσοκομείο του Εθνικού Συστήματος Υγείας 
και να υποβληθούν στις υγειονομικές εξετάσεις, που 
αναφέρονται σε αυτό. Ο αρμόδιος ιατρός γνωματεύει 
στην οικεία στήλη του δελτίου για τα αποτελέσματα, 
θέτοντας την υπογραφή και την σφραγίδα του, από τη 
γραμματεία δε του νοσοκομείου θεωρείται το γνήσιο 
της υπογραφής των γνωματευόντων ιατρών. Οι εξετά¬ 
σεις πραγματοποιούνται μέχρι την ορισθείσα για τον 
σκοπό αυτό ημερομηνία. Οι υποψήφιοι προσκομίζουν 
το δελτίο υγειονομικής εξέτασης στις αρμόδιες υγειο¬ 
νομικές Επιτροπές της Ελληνικής Αγροφυλακής, ή στις 
υγειονομικές επιτροπές του Στρατού Ξηρός, σύμφω¬ 
να με τα προβλεπόμενα στο άρθρο 27 παρ. 2 του ν. 
3585/2007 όπως ισχύει, οι οποίες αποφαίνονται για την 
καταλληλότητα ή μη των υποψηφίων, σύμφωνα με τα 
ισχύοντα για κατάταξη στις παραγωγικές σχολές των 
Ενόπλων Δυνάμεων, αφού προηγουμένως τους εξετάσει 
και μακροσκοπικά (αρτιμέλεια, θρέψη, ομιλία, κινητικό¬ 
τητα αρθρώσεων). 

Η Υγειονομική Επιτροπή δύναται να παραγγέλλει την 
επανεξέταση υποψηφίου από άλλο Κρατικό Νοσοκομείο 
ρητά κατονομαζόμενο, εφόσον προκύπτουν αμφιβολί¬ 
ες για την υγεία και άρτια σωματική του διάπλαση. 
Όσοι κριθούν υγειονομικά ακατάλληλοι με απόφαση 
της Υγειονομικής Επιτροπής, που κοινοποιείται στους 
ενδιαφερομένους και στη Διεύθυνση Διοικητικού και Οι- 
κονομικοτεχνικών Μέσων, αποκλείονται των περαιτέρω 
εξετάσεων και διαδικασιών και διαγράφονται από τους 
σχετικούς πίνακες. Για την κάλυψη των θέσεων, αυτών 
που κρίνονται ακατάλληλοι στις υγειονομικές εξετάσεις, 
καλούνται από τους ίδιους πίνακες επιτυχόντων κατά 
σειρά βαθμολογικής κατάταξης ισάριθμοι υποψήφιοι 
μέχρι τη συμπλήρωση του απαιτούμενου αριθμού, οι 
οποίοι υποβάλλονται στις ίδιες εξετάσεις. Όσοι κρί- 
νονται υγειονομικά ακατάλληλοι δεν δικαιούνται να 
υποβάλουν αίτηση επανεξέτασης. 

Άρθρο 13 

Κύρωση και δημοσίευση πινάκων 

1. Ο Αρχηγός της Ελληνικής Αγροφυλακής, μετά 
την ολοκλήρωση των εξετάσεων και δοκιμασιών του 
προηγουμένου άρθρου, κυρώνει τους πίνακες επιτυ- 
χόντων, που έχει συντάξει προηγουμένως η Επιτροπή 
Διενέργειας του Διαγωνισμού. Από τους κυρωθέντες 
πίνακες, αριθμός επιτυχόντων, ίσος με τον αριθμό των 
προσλαμβανομένων, που αναφέρεται στην προκήρυ¬ 
ξη, δημοσιεύεται στην Εφημερίδα της Κυβερνήσεως. 
Έκαστος των πινάκων ισχύει για ένα (1) έτος από τη 
δημοσίευσή του. 

2. Οι κατατασσόμενοι καλούνται με απόφαση του Αρ¬ 
χηγού της Ελληνικής Αγροφυλακής, να παρουσιασθούν 
στη Σχολή Αγροφυλάκων της Αγρονομικής Ακαδημίας. 
Όσοι δεν παρουσιασθούν την ημερομηνία που ορίζεται 
για κατάταξη, θεωρούνται αυτοδίκαια ότι παραιτού¬ 
νται του δικαιώματος κατάταξής τους στην Ελληνική 
Αγροφυλακή, εκτός αν η μη έγκαιρη προσέλευσή τους 
οφείλεται αποδεδειγμένα σε λόγους ανωτέρας βίας. 
Το δικαιολογημένο ή αδικαιολόγητο της καθυστέρησης 
κρίνεται σε κάθε περίπτωση από τον Βοηθό Αρχηγού 
της Ελληνικής Αγροφυλακής. Καθυστέρηση για λόγους 
ανωτέρας βίας δε μπορεί να διαρκέσει περισσότερο 
από είκοσι (20) ημέρες από την ημερομηνία κατάταξης. 
Σε περίπτωση που κατά την κατάταξη στη Σχολή Αγρο¬ 
φυλάκων διαπιστωθεί ότι γυναίκα αγροφύλακας κυοφο¬ 
ρεί, επιτρέπεται η παρακολούθηση του προγράμματος 
εκπαίδευσης μόνο μετά από υπεύθυνη δήλωση της ιδίας 
και εφόσον προσκομίσει γνωμάτευση του θεράποντα ια¬ 
τρού της, στην οποία ρητά να αναφέρεται ότι επιτρέπε¬ 
ται η συμμετοχή της στο εκπαιδευτικό πρόγραμμα της 
Σχολής (πλην των αθλητικών δραστηριοτήτων) και ότι 
από αυτή δε θα προκύψει πρόβλημα στην υγεία της και 
στο κυοφορούμενο. Σε διαφορετική περίπτωση καλείται 
για επαναφοίτηση μόνο στην αμέσως μετά τη γέννηση 
εκπαιδευτική σειρά. Εξερχόμενη επιτυχώς εντάσσεται 
στην ίδια επετηρίδα αγροφυλάκων της εκπαιδευτικής 
σειράς που ήταν επιτυχούσα. 


3. Οι θέσεις εκείνων που δεν προσήλθαν για κατάταξη 
ή που παραιτούνται κατά την διάρκεια της εκπαίδευσής 
τους, καθώς και εκείνων που αποβάλλονται από την 
Αγρονομική Ακαδημία, κατά τα οριζόμενα στις παρ. 5 και 
6, συμπληρώνονται από ισαρίθμους υποψηφίους, κατά 
τη σειρά επιτυχίας τους και κατά κατηγορία, από τους 
οικείους πίνακες επιτυχόντων, εντός είκοσι (20) ημερών 
από την ημερομηνία έναρξης της εκπαίδευσης. 

4. Οι κατατασσόμενοι, κατά το χρόνο κατάταξής τους, 
υποχρεούνται να προσκομίσουν τα ακόλουθα δικαιο- 
λογητικά: 

α. Την αστυνομική τους ταυτότητα. 

β. Αντίγραφα τίτλων σπουδών. 

γ. Υπεύθυνη δήλωση του ν.1599/1986 περί μη άσκησης 
ποινικής δίωξης και περί μη παραπομπής σε δίκη. 

δ. Κάθε άλλο δικαιολογητικό που πιστοποιεί τα προ¬ 
σόντα των υποψηφίων, με βάση τα οποία έγινε η κατά¬ 
ταξή τους στους πίνακες επιτυχόντων. 

5. Η Διεύθυνση Διοικητικού και Οικονομικοτεχνικών 
Μέσων του Αρχηγείου της Ελληνικής Αγροφυλακής 
αναζητά αυτεπάγγελτα: 

α. Πιστοποιητικό Ποινικού Μητρώου δικαστικής χρή¬ 
σης. 

β. Πιστοποιητικό στρατολογίας τύπου Α' για τους άν- 
δρες, από το οποίο προκύπτει ρητά ότι υπηρέτησε στις 
Ένοπλες Δυνάμεις, ως ικανός II. 

Η ως άνω Διεύθυνση, επίσης, ελέγχει δειγματοληπτι¬ 
κά ή όπου κρίνει αναγκαίο με έγγραφό της, προς τις 
εκδούσες Αρχές, τη γνησιότητα των δικαιολογητικών, 
στα οποία στηρίχθηκε η βαθμολογία των κατατασσο- 
μένων. 

6. Όσων τα δικαιολογητικό αποδεικνύονται ότι δεν 
είναι έγκυρα, θεωρούνται αποτυχόντες και εκτός των 
τυχόν ποινικών ευθυνών τους διαγράφονται από τους 
κυρωθέντες πίνακες επιτυχόντων και αυτεπάγγελτα 
ανακαλείται η πράξη κατάταξής τους. 

7. Τα δικαιολογητικό των υποψηφίων που δεν κα¬ 
τατάχθηκαν, διατηρούνται στο αρχείο του Αρχηγείου 
Ελληνικής Αγροφυλακής για όσο διάστημα έχουν ισχύ 
οι κυρωμένοι πίνακες και μετά καταστρέφονται, εκτός 
αν υπάρχει εκκρεμής σχετική δίκη, οπότε διατηρούνται 
μέχρι τη δημοσίευση αμετάκλητης απόφασης. 

8. Τα γραπτά των εξετάσεων θεωρούνται απόρρητα 
έγγραφα και φυλάσσονται στη Σχολή Μετεκπαίδευσης 
και Επιμόρφωσης της Αγρονομικής Ακαδημίας. Μετά 
την παρέλευση ενός (1) έτους από την κύρωση των 
πινάκων τα γραπτά καταστρέφονται, εκτός αν υπάρχει 
δικαστική εκκρεμότητα. 

Άρθρο 14 

Πρόσκληση επιλεγομένων 

1. Τα Αγρονομικά Τμήματα στα οποία οι υποψήφιοι 
έχουν υποβάλλει τα δικαιολογητικό, μετά τη λήψη της 
σχετικής απόφασης της παραγράφου 2 του άρθρου 13 
του παρόντος διατάγματος, ενεργούν ως ακολούθως: 

α. Ειδοποιούν, με αποδεικτικό, τους υποψήφιους που 
προσλαμβάνονται να μεταβούν στη Σχολή Αγροφυλά¬ 
κων την καθοριζομένη με απόφαση του Αρχηγού, ημε¬ 
ρομηνία, προσκομίζοντας και τα δικαιολογητικό της 
παραγράφου 4 του άρθρου 13 του παρόντος. 

β. Παραπέμπουν για δακτυλοσκόπηση τους προσκα¬ 
λούμενους για κατάταξη μέσω των Γραφείων Εγκλημα- 
τολογικών Ερευνών της Ελληνικής Αστυνομίας ή στις 
Αστυνομικές Υπηρεσίες που διαθέτουν εξειδικευμένο 
στη λήψη δακτυλικών αποτυπωμάτων αστυνομικό προ¬ 
σωπικό, οι οποίες διαβιβάζουν τα σχετικά δελτία εις 
διπλούν στη Διεύθυνση Εγκληματολογικών Ερευνών. 
Η Διεύθυνση Εγκληματολογικών Ερευνών αποστέλλει 
πριν από την ημερομηνία πρόσληψης τις απαντήσεις 
στις ανωτέρω Υπηρεσίες. 

γ. Χορηγούν σχετική βεβαίωση εφόσον από τα προ- 
σκομιζόμενα δικαιολογητικά και την δακτυλοσκοπική 
εξέταση δεν προκύπτει κώλυμα πρόσληψης, προκειμέ- 
νου οι υποψήφιοι να παρουσιαστούν στη Σχολή Αγρο¬ 
φυλάκων και συντάσσουν φύλλα μητρώου. 

δ. Αναφέρουν τα ονοματεπώνυμα των προσελθόντων 
και μη προσελθόντων για οποιονδήποτε λόγο στη Δι¬ 
εύθυνση Διοικητικού και Οικονομικοτεχνικών Μέσων και 
στη Σχολή Αγροφυλάκων. 


ε. Υποβάλλουν, ακολούθως, στη Διεύθυνση Διοικητικού 
και Οικονομικοτεχνικών Μέσων όλα τα δικαιολογητικά 
των προσκαλουμένων με τα φύλλα μητρώου. 

2. Κανένας υποψήφιος δεν προσλαμβάνεται, αν δια¬ 
πιστωθεί ότι στερείται έστω και ενός προς πρόσληψη 
προσόντος, τυχόν δε πρόσληψή του θεωρείται αυτο¬ 
δικαίως άκυρη. 

Αρθρο 15 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Αναπληρωτή Υπουργό Εσωτερικών αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 11 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛ. ΥΠΟΥΡΓΟΣ ΕΣΩΤΕΡΙΚΩΝ 

ΧΡΗΣΤΟΣ ΜΑΡΚΟΓΙΑΝΝΑΚΗΣ 




IIIII! ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

■1 

* 0 1 

0179160909000 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ι ! ί! ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐπ://\ννννν.β1.αΓ - ε-ΓΠθίΙ: ννβΙ)Πΐ3ΧίβΓ.βΙ(®θ1.αΓ 

8 * 




